พายุโซนร้อน “เมกี” กระหน่ำฟิลิปปินส์! น้ำท่วม-ดินถล่ม ดับแล้ว 56 ราย
พายุโซนร้อน "เมกี" กระหน่ำฟิลิปปินส์! ช่วงสุดสัปดาห์ที่ผ่านมา ส่งผลให้มีผู้เสียชีวิตแล้ว 56 ราย จากเหตุน้ำท่วม-ดินถล่ม
พายุโซนร้อน "เมกี" กระหน่ำฟิลิปปินส์! ช่วงสุดสัปดาห์ที่ผ่านมา ส่งผลให้มีผู้เสียชีวิตแล้ว 56 ราย จากเหตุน้ำท่วม-ดินถล่ม
13 เม.ย. 2565

ทางการฟิลิปปินส์เปิดเผยในวันนี้(13 เม.ย.65) ว่า ยอดผู้เสียชีวิตจากพายุโซนร้อนซึ่งพัดกระหน่ำเข้าสู่ฟิลิปปินส์ในช่วงสุดสัปดาห์ที่ผ่านมาได้เพิ่มขึ้นเป็น 56 ราย ซึ่งรวมถึง 47 รายที่ถูกฝังอยู่ใต้ดิน เนื่องจากเหตุดินถล่มในภาคกลางของฟิลิปปินส์
โดยสำนักข่าวซินหัวรายงานว่า ในช่วงเช้าวันนี้ นายโฮเซ คาร์ลอส คารี นายกเทศมนตรีเมืองเบย์เบย์กล่าวว่า หน่วยกู้ภัยสามารถเก็บกู้ศพได้ 47 ศพจากโคลนถล่มที่ปกคลุม 10 หมู่บ้านในจังหวัดเลเต
ทั้งนี้ศพบางส่วนถูกเก็บกู้ขึ้นมาได้ และบางส่วนถูกซัดหายไปที่แนวชายฝั่ง” นายคารีกล่าวให้สัมภาษณ์กับสถานีโทรทัศน์ท้องถิ่น และระบุเสริมว่า ประชาชนอีก 12 คนใน 2 หมู่บ้านได้สูญหายไป โดยนักสังคมสงเคราะห์กำลังทำการตรวจนับจำนวนผู้อยู่อาศัยที่หายไปในหมู่บ้านริมแม่น้ำแห่งหนึ่งซึ่งถูกทำลายอย่างหนักจากเหตุโคลนถล่มเมื่อเช้าวันอาทิตย์
โดยหมู่บ้านที่ได้รับผลกระทบนั้นอยู่ใกล้กับพื้นที่นาปลูกข้าว “ดินได้อุ้มน้ำไว้เต็มที่ ดังนั้นโคลนจึงไหลไปยังหมู่บ้าน และแม่น้ำที่มีระดับน้ำล้นเอ่อล้น ก็ไหลเข้าท่วมในบางหมู่บ้านด้วยเช่นกัน
“เราได้เร่งดำเนินการค้นหาและกู้ภัยในวันนี้ เพราะฝนหยุดตกแล้ว และเมื่อวานนี้ เราได้ใช้โดรนบินไปตามหมู่บ้านต่าง ๆ เพื่อดูว่ายังคงมีผู้รอดชีวิตอยู่หรือไม่” นายคารีกล่าว